# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cynghorwyr Arbennig** |
| **DYDDIAD** | **31 Gorffennaf 2019** |
| **GAN** | **Mark Drakeford AC, y Prif Weinidog** |

Mae cynghorwyr arbennig yn rhoi dimensiwn gwleidyddol i'r cyngor a'r gefnogaeth sydd ar gael i Weinidogion ac yn atgyfnerthu hefyd ddidueddrwydd gwleidyddol y Gwasanaeth Sifil parhaol drwy fod yn ffordd arall o roi cyngor a chymorth gwleidyddol.

Fe'u penodir gan y Prif Weinidog i helpu Gweinidogion i ymateb i faterion pan fo gwaith y Llywodraeth a'r blaid sy'n llywodraethu yn gorgyffwrdd a phan na fyddai'n briodol i weision sifil parhaol gymryd rhan. Maent yn adnodd arall i'r Gweinidog ac yn rhoi cefnogaeth a ddaw o safbwynt sy'n fwy ymroddedig ac ymwybodol yn wleidyddol nag y byddai modd i'r Gwasanaeth Sifil parhaol ei gynnig i Weinidog.

Roedd 15 o Gynghorwyr Arbennig yn gweithio yn ystod y cyfan neu ran o'r flwyddyn ariannol 2018/19, fel y nodir isod.

|  |  |
| --- | --- |
| Cynghorydd Arbennig | Band Cyflog |
| David Costa **(gadawodd ar 8/4/18)** | PB2 |
| Kate Edmunds **(gadawodd ar 12/12/18)** | PB2 |
| Matt Greenough **(gadawodd ar 12/12/18)** | PB3 |
| Rachel Maycock **(gadawodd ar 12/12/18)** | PB2 |
| Huw Price **(gadawodd ar 12/12/18)** | PB2 |
| Alex Rawlin **(gadawodd ar 12/12/18)** | PB2 |
| Madeleine Brindley | PB2 |
| Andrew Johnson | PB2 |
| Jane Runeckles \* | PB2/PB3 |
| Gareth Williams \*\* | PB3 |
| Tom Woodward | PB2 |
| David Davies \*\* | PB1 |
| Daniel Butler \*\* | PB1 |
| Paul Griffiths \*\* † | PB1 |
| Clare Jenkins \*\* † | PB3 |

\* PB2 rhan-amser hyd at 12/12/18; PB3 amser llawn hyd o 13/12/18

\*\* Rhan-amser

† Dros dro

Roedd cyfanswm cost y bil cyflogau ar gyfer y cyfnod 1 Ebrill 2018 i 31 Mawrth 2019 yn £814,069. Mae hyn yn cynnwys cyflogau, cyfraniadau yswiriant gwladol a chyfraniadau pensiwn cyflogeion.

At hynny, pan ymddiswyddodd y cyn-Brif Weinidog cafodd contractau pob Cynghorydd Arbennig eu dirwyn i ben a gwnaed taliadau diswyddo o £259,988, yn unol â thelerau'r Contract Enghreifftiol ar gyfer Cynghorwyr Arbennig. Caiff taliadau diswyddo eu hadfer oddi wrth Gynghorwyr Arbennig a ail-benodir gan y Prif Weinidog newydd, yn unol â thelerau'r Contract Enghreifftiol ar gyfer Cynghorwyr Arbennig. Roedd cyfanswm y taliadau adferadwy yn £140,352.

**Bandiau Cyflog Cynghorwyr Arbennig ar gyfer 2018-19**

Roedd y bandiau cyflogau ac ystod cyflogau ar gyfer Cynghorwyr Arbennig yn 2018-19 fel a ganlyn:

|  |  |
| --- | --- |
| * **PB1** - hyd at £52,999 * **PB2** - £53,000 - £69,999 * **PB3** - £70,000 - £94,999 |  |